
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL TEIKIMO IŠNUOMOTI ATVIRO AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ DUBIJOS G. 20I, ŠIAULIŲ MIESTE

2024 m.                           d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 91, 92, 93 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl valstybinės žemės sklypų pardavimo ir nuomos aukcionų organizavimo taisyklių patvirtinimo“, 7 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.1 papunkčiu, įgyvendindama Šiaulių miesto savivaldybės tarybos 2016 m. birželio 30 d. sprendimo Nr. T-278 „Dėl nuomos mokesčio už valstybinę žemę tarifų nustatymo“ 11 punktą, atsižvelgdama į tai, kad žemės sklypas siūlomas išnuomoti aukcione ir iš anksto nėra žinoma, kokį konkrečiai statinį žemės sklype statys būsimas aukciono laimėtojas, į tai, kad pagal žemės sklypo naudojimo būdus (pramonės ir sandėliavimo objektų teritorijos; komercinės paskirties objektų teritorijos; susisiekimo ir inžinerinių komunikacijų aptarnavimo objektų teritorijos) žemės sklype galimi statyti prekybos paskirties pastatai, paslaugų paskirties, gamybos ir pramonės paskirties pastatai ir kt., į galimų statyti pastatų gyvavimo trukmę pagal Statybos techninį reglamentą STR 1.12.06:2002 „Statinio naudojimo paskirtis ir gyvavimo trukmė“, patvirtintą Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, tai yra, kai paimama trumpiausia (mediniai su karkasu) pastatų gyvavimo trukmė (40 metų), Šiaulių miesto savivaldybės taryba nusprendžia:
. Teikti išnuomoti atvirojo aukciono būdu Šiaulių miesto savivaldybės patikėjimo teise valdomą 0,6253 ha ploto kitos paskirties (naudojimo būdai – pramonės ir sandėliavimo objektų teritorijos; komercinės paskirties objektų teritorijos, susisiekimo ir inžinerinių komunikacijų aptarnavimo objektų teritorijos) valstybinės žemės sklypą (unikalus Nr. 4400-6205-9640, kadastro Nr. 2901/0011:679 Šiaulių m. k. v.), esantį Dubijos g. 20I, Šiaulių mieste (toliau – Žemės sklypas).
. Patvirtinti šio sprendimo 1 punkte nurodyto Žemės sklypo pradinį metinį žemės nuomos mokestį – 2442 Eur (du tūkstančiai keturi šimtai keturiasdešimt du eurai) be aukciono organizavimo išlaidų.
. Nustatyti tokias šio sprendimo 1 punkte nurodyto teikiamo išnuomoti atviro aukciono būdu Žemės sklypo nuomos sutarties sąlygas:
. Žemės sklypo nuomos terminas – 40 metų;
. nuomininkas privalo pradėti vykdyti ir užbaigti statinių statybą Žemės sklype per 5 metus (su galimybe pratęsti 1 metams, pateikus motyvuotą prašymą) nuo aukciono objekto, tai yra Žemės sklypo, nuomos sutarties įregistravimo Nekilnojamojo turto registre dienos šiomis sąlygomis:
. nuomininkas įsipareigoja per 2 metus nuo valstybinės žemės sklypo nuomos  sutarties įregistravimo Nekilnojamojo turto registre dienos statinių statybai gauti statybą leidžiantį dokumentą ir jį pateikti Šiaulių miesto savivaldybei. Dėl objektyvių, nuo nuomininko nepriklausančių priežasčių šis terminas gali būti pratęstas šalių raštišku susitarimu vieniems metams;
. nuomininkas privalo ne ilgiau kaip per 2 metus (su galimybe pratęsti 1 metams, pateikus motyvuotą prašymą) nuo statybą leidžiančio dokumento išdavimo užbaigti statinių statybą ir pateikti Šiaulių miesto savivaldybės administracijai statybos užbaigimo dokumentą, patvirtinantį, kad statybos darbai atlikti pagal statinio projekto sprendinius;
. rengiant pastato techninį projektą, privaloma suprojektuoti geriamojo vandens tiekimo ir nuotekų šalinimo tinklų prijungimą prie įrengtų skirstomųjų geriamojo vandens tiekimo tinklų nuo jų įvado ir prie nuotekų šalinimo tinklų nuo jų išvado iki pastato Žemės sklype pagal išduotas inžinerinių tinklų ir susisiekimo komunikacijų savininkų (valdytojų) ar naudotojų prisijungimo sąlygas;
. įgyvendinant pastato techninį projektą, privaloma prisijungti prie Šiaulių miesto savivaldybės inžinerinės infrastruktūros skirstomųjų geriamojo vandens tiekimo ir nuotekų šalinimo tinklų, suprojektuotų, kaip nurodyta šio sprendimo 3.3 papunktyje; 
. rengiant pastato techninį projektą, privaloma suprojektuoti susisiekimo infrastruktūrą (gatvė ir jos elementai, privažiavimo kelias, nuovaža, takas ar kiti transporto statiniai), reikalingą pastatui funkcionuoti;
. įgyvendinant pastato techninį projektą, privaloma prisijungti prie esamos susisiekimo infrastruktūros, suprojektuotos, kaip nurodyta šio sprendimo 3.5 papunktyje.
. Siūlyti pageidaujamą Žemės sklypo nuomos atvirojo aukciono pradžios datą – nedelsiant.
. Nustatyti minimalų privalomą Žemės sklypo nuomos atvirojo aukciono dalyvių skaičių – 1.
. Teikti informaciją apie šio sprendimo 1 punkte nurodytą išnuomojamą Žemės sklypą (duomenys pagal Nekilnojamojo turto registro duomenų bazės 2024-06-05 datos išrašą):
. įregistruotų teritorijų, kuriose taikomos specialiosios žemės naudojimo sąlygos, nėra;
. teritorijų, kuriose taikomos specialiosios žemės naudojimo sąlygos, neįregistruotų Nekilnojamojo turto registre, nėra;
. kitų daiktinių teisių (servitutų) nėra. 
. Įpareigoti Šiaulių miesto savivaldybės merą teisės aktuose nustatyta tvarka pateikti Žemės sklypo atvirojo aukciono organizatoriui Šiaulių miesto savivaldybės administracijos darbuotojo, atsakingo už informacijos apie išnuomojamą aukcione valstybinės žemės sklypą pateikimą, kontaktus. 
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.






Savivaldybės meras



